**Besøk av Bygdekinoen – betingelser og forpliktelser**

Gjelder fra 1. januar 2024.

Bygdekinoen stiller følgende betingelser til spillesteder:

* Lokal kontakt skal være på plass og lokalet skal være låst opp senest en time før første forestilling.  Lokal kontakt skal være til stede under og mellom forestillingene og til utstyret er plassert i bilen.
* Spillestedene må sørge for å holde og klargjøre (avblending, rengjøring, oppvarming) lokalene. Sørge for snørydding og gode parkeringsforhold ved egnet inngang.
* Spillestedene må sørge for opphenging av plakater, hjelpe til med å bære inn (og ut) og sette opp kinoutstyret. Lokal hjelper må kunne ta en del tunge løft.
* Spillestedet skal bistå med billettkontroll, sørge for vakthold og sikkerhet under forestillingene. Bygdekinoen anbefaler at lokal kontakt er myndig (mer enn 18 år).
* Lokal kontakt må kunne branninstruks, kjenne til strømopplegg og andre ting ved lokalet som har betydning for sikker gjennomføring av forestillinger.
* Spillestedet må varsle Bygdekinoen dersom plakater ikke er mottatt en uke før spilledagen.
* Spillestedet må betale et fast beløp på kr 1 750 pluss 25 % merverdiavgift per spilledag (Vanligvis to forestillinger).
* Avlysninger må varsles til Bygdekinoen i god tid. Avlysninger som skjer mindre enn 14 dager før spilledagen vil føre til at fastbeløpet på kr 1 750 pluss 25 % merverdiavgift må betales.
* Spillestedet skal oppgi organisasjonsnummer og om det er registret i Merverdiavgiftsregisteret.

Bygdekinoen forplikter seg til å:

* Informere spillestedene om eventuelle endringer av oppsatt spilledag i god tid.
* Plakater formidles digitalt 13 dager og 3 dager før spilledag.
* Bestemme aktuell film til alle avtalte kinodager. Vanligvis en barnefilm og en ungdom-/voksenfilm. Informere publikum og spillesteder om filmprogram på egen Internettside.
* Tilby nettsalg av kinobilletter for publikum. Selge billetter på spillestedet før kinoforestillingen.
* Utbetale spillestedene 25 % av netto spilleinntekt eksklusiv 12 % merverdiavgift\*  over kr 1 100 per spilledag Dette gjelder steder som ikke er mva registrert. (\*gjeldende statlig fastsatt sats).
* Utbetale spillestedene 25 % av spilleinntekt eksklusiv 12 % merverdiavgift over kr 1 100 per spilledag. For spillesteder som er mva registrert utbetales merverdiavgift på 25 % i tillegg.
* Bygdekinoen utsteder faktura for spillestedets omsetning i henhold til bokføringsforskriften § 5-2-1 bokstav e).

* Gi to stabsbilletter for gjeldene spilledag til spillestedet. Disse kan brukes på medhjelpere eller andre som bidrar til forestillingen med markedsarbeid.

* Ikke å kreve betaling av fastbeløpet for spilledager som Bygdekinoen selv avlyser.

*Avtalen gjelder for hele kalenderåret og kan gjensidig sies opp med en måneds varsel.*